**Markmið:**

* Að stuðla að jákvæðri sjálfsmynd.
* Að nemandi þjálfist í samvinnu og tillitsemi.
* Að nemandi æfi tjáningu á fjölbreyttan hátt.
* Að nemandi geti teki virkan þátt í leikrænu ferli í hóp
* Að nemandi þjálfist í að setja sig í spor annarra.
* Að nemandi fái tækifæri til að skapa og vera hann sjálfur.

**Námsefni:**

Leiklist í kennslu og ýmsir leikir og verkefni sem tengjast viðfangsefninu.

**Kennsluaðferðir - kennsluáætlun**

* Spuni -Leikræn tjáning, leikir og æfingar. Nemendur fá þjálfun í að setja sig í spor annarra og prófa sig áfram með mismunandi tjáningaform. Fyrstu vikurnar er unnið með sjálfsmyndina á fjölbreyttan hátt í gegnum leik. Þegar líða fer á veturinn verður farið í að æfa fyrir árshátíð skólans.

**Kennslustundir:**

Kenndar eru tvær samliggjandi kennslustundir á viku.

**Námsmat :**

Símat: sem tekur fyrst og fremst mið af þátttöku og samvinnu

* Virkni og áhugi
* Samvinna
* Hegðun

**Kennari:** Stefán og Sif

|  |  |  |  |  |
| --- | --- | --- | --- | --- |
| **Vikan** | **Hæfniviðmið** | **Viðfangsefni** | **Námsefni** | **Námsmat** |
| **31. ágúst** | Úr Aðalnámskrá • Unnið í hópi að fjölbreyttum leiklistarverkefnum, • bæði veitt og tekið á móti uppbyggilegri gagnrýni og nýtt sér hana inn í vinnuferli í leiklist, • valið milli mismunandi aðferða við sviðssetningu, bæði hvað varðar frásagnarform og leikstíl, prófað sig áfram og tekið sjálfstæðar ákvarðanir í sköpunarferlinu.• Geti virkjað ímyndunarafl sitt til sköpunar. Geti unnið saman í hóp Prófað sig áfram og valið úr túlkunarleiðum á mismunandi tegundum leiktexta• túlkað leikpersónu á sviði í góðu samspili við meðleikara. Beitt rými, radd- og líkamsbeitingu á meðvitaðan hátt til þess að styrkja túlkun sína.• Valið milli forma og stíls í eigin sköpun og rökstutt val sitt. | Spunaleikir og æfingar sem þroska hlustun, einbeitingu, framsögn og sviðsvitund. Unnið með efnið á fjölbreyttan hátt í gegnum í samræðum, spuna og stutt leikatriði. Áhersla lögð á samskipti, sköpun, tungumál, tjáningu, gagnrýna hugsun og líkams- og raddbeitingu.Fyrstu vikurnar er unnið með sjálfsmyndina á fjölbreyttan hátt í gegnum leik | Leiklist í kennslu Efni frá kennar - ýmsir leikir og verkefni sem tengjast viðfangsefninu.Stefnt er að því að setja upp Hair spray | Símat sem tekur fyrst og fremst mið af þátttöku og samvinnu |
|  |  |  |  |  |